"În cadrul întâlnirii, s-a discutat despre beneficiile înfiinţării Companiei Municipale Managementul Transportului Bucureşti SA, iar reprezentanţii taximetriştilor independenţi au salutat iniţiativa Primăriei de a crea prin această companie un dispecerat atât pentru taxi cât şi pentru alte tipuri de transport public. Taximetriştii independenţi şi-au exprimat intenţia de a fi arondaţi la acest dispecerat, precum şi la viitoarea platformă online (aplicaţie) a Companiei Municipale Managementul Transportului Bucuresti, explicând că arondarea la dispeceratul primăriei le oferă garanţia unui cadru legal de funcţionare", transmite Primăria Capitalei.

Una dintre propunerile reprezentanţilor taximetriştilor independenţi a fost ca reclamaţiile să se facă numai prin intermediul unui telverde, iar măsurile de sancţionare să fie luate de către Poliţia Locală.

La finalul anului trecut, regulamentul care reglementează activitatea de taxi în Bucureşti a fost modificată printr-o hotărâre a Consiliului General, printre reglementări fiind obligativitatea ca activitatea de taximetrie sa se faca exclusiv prin intermediul unui dispecerat autorizat. Proiectul privind modificarea şi completarea Regulamentului actual de taximetrie a fost pus de către Primăria Capitalei în dezbatere publică în 19 decembrie şi are termen de consultare până pe 7 februarie.

Potrivit acestuia, taximetriştii sunt obligaţi să aibă un comportament civilizat şi preventiv faţă de ceilalţi participanţi la trafic şi faţă de organele de control, să aibă ţinută îngrijită, pantaloni, cămaşă, sacou, fiind interzisă îmbrăcămintea necorespunzătoare, precum şort, maiou şi şlapi, să nu păstreze garanţie documentele sau obiectele clientului, să întreţină maşina curată, atât la exterior cât şi la interior, să nu polueze fonic în staţiile de aşteptare, să nu facă lucrări de întreţinere şi reparaţii şi să nu spele maşina în staţiile de aşteptare, să nu folosească un limbaj neadecvat, să pună la dispoziţia clienţilor harta oraşului şi indexul străzilor actualizat, să utilizeze numai tarifele avizat de către autoritatea de avizare, sănu refuse transportul persoanelor cu dizabilităţi, să preia exclusiv prin SER comanda pe care dispecratul a preluat-o prin aplicaţia informatică de preluare a comenzilor, să nu fumeze în interiorul taxiului în prezenţa clientului, să nu folosească telefonul mobil în timpul cursei şi să adapteze muzica din maşină sau alte echiamente cu impact audio-video la cerinţele clientului.

"Serviciile de dispecerat sunt obligatorii pentru toate taxiurile transportatorilor autorizaţi şi nu se pot executa decât de către dispecerii autorizaţi de autoritatea de autorizare a Primăriei Municipiului Bucureşti, în condiţiile în care se asigură posibilitatea clientului de a apela la aceste servicii prin comenzi telefonice sau prin orice alte mijloace şi de a le transmite prin staţia radio de emisie - recepţie către taximetrist", se arată în proiect.

Regulamentul prevede şi sancţiuni pentru taximetrişti.

Astfel, şoferii vor primi amenzi între 100 şi 500 de lei dacă au ţinută necorespunzătoare, dacă ţin maşinile neîngriite şi dacă au comportament necivilizat faţă de clienţi şi organele de control, dar şi dacă refuză cursa în interiorul localităţii sau nu eliberează bon, dacă transportă clientul pe un alt traseu decât cel optim sau cel solicitat de acesta.

Pe de altă parte, taximetriştii vor fi amendaţi cu sume între 500 şi 1.000 de lei dacă staţionează sau parchează în staţii RATB sau pe banda unică folosită de RATB şi ajunge şi la 50.000 de lei dacă nu deţin autorizaţie.